**โครงการ “ขยะแลกภาษี อบต.นาเกตุ”**

**หน่วยงานที่รับผิดชอบ** องค์การบริหารส่วนตำบลนาเกตุ อำเภอโคกโพธิ์ จังหวัดปัตตานี

**ปีงบประมาณ** พ.ศ. 2562

**โครงการ** แผนงานสร้างความเข้มแข็งของชุมชน

**งาน** งานส่งเสริมและสนับสนุนความเข้มแข็งชุมชน 00252

1. **หลักการและเหตุผล**

องค์การบริหารส่วนตำบลนาเกตุ จึงจัดทำโครงการ ขยะแลกภาษี อบต.นาเกตุ ขึ้น โดยได้ผ่านการจัดเวทีประชาคมรับฟังความคิดเห็นและปัญหาความเดือดร้อนของประชาชนต่อการไม่ชำระภาษีโรงเรือนและที่ดิน ภาษีบำรุงท้องที่ ภาษีป้ายของประชาชน ซึ่งเป็นหน้าที่ของประชาชนที่ต้องรับผิดชอบต่อหน่วยงานภาครัฐในการต้องชำระภาษีเพื่อนำเงินรายได้มาพัฒนาบริการสาธารณะให้แก่ประชาชนทุกคนในพื้นที่ ประชาชนเป็นผู้เสนอในที่ประชุมเวทีประชาคม ให้นำขยะมาแลกภาษี เนื่องจากมีรายได้ไม่เพียงพอ เศรษฐกิจตกต่ำ เพื่อร่วมหาแนวทางการแก้ไขปัญหาให้กับประชาชน โดยประชาชนมีส่วนร่วมนำเสนอให้นำขยะมาชำระภาษีแทนเงินสดเป็นการลดภาระให้กับประชาชนในการทำหน้าที่เสียภาษีให้หน่วยงานรัฐ มติที่ประชุมเห็นชอบ จากข้อมูลปริมาณขยะในพื้นที่ที่องค์การบริหารส่วนตำบลนาเกตุสำรวจพบข้อมูลดังนี้

**สภาพปัญหาที่ต้องการแก้ไข คือ**

ข้อมูลสถานการณ์ขยะขององค์การบริหารส่วนตำบลนาเกตุ ปี ๒๕61 ประกอบด้วย

๑. ขยะอินทรีย์ ประมาณ ๑๒๔ ตันต่อปี

๒. ขยะรีไซเคิล ประมาณ ๒๓๗ ตันต่อปี

๓. ขยะมูลฝอยทั่วไป ประมาณ ๕๐๔ ตันต่อปี

๔. ขยะอันตราย ประมาณ 109.20 กิโลกรัมต่อปี

**ปัญหาเรื่องของขยะ**

๑. ขยะมูลฝอย เป็นตัวการสำคัญที่ก่อให้เกิดปัญหาสิ่งแวดล้อม เมื่อมีขยะมูลฝอยจำนวนมาก การขนขยะ การกำจัดขยะมูลฝอยไม่ต้อง ไม่ถูกสุขลักษณะ จึงเป็นปัญหาต่อชุมชนองค์การบริหารส่วนตำบลนาเกตุ

- 2 -

๒. ความมักง่ายขาดความสำนึกถึงผลเสียที่จะเกิดขึ้นของคน เป็นสาเหตุที่พบบ่อย ซึ่งจะเห็นได้จากการทิ้งขยะลงตามพื้นหรือแหล่งน้ำ โดยไม่ทิ้งลงในถังรองรับที่จัดไว้ให้

๓. การผลิตหรือใช้สิ่งของมากเกินความจำเป็น เช่น ซื้อสินค้าโดยห่อแยกหรือใส่ถุงพลาสติกหลายถุง ไม่ใช้ถุงผ้า ทำให้มีขยะปริมาณมาก

๔. การส่งกลิ่นเหม็นไปทั่วบริเวณจนก่อปัญหามลพิษให้กับสิ่งแวดล้อม

๕. เป็นแหล่งเพาะและแพร่เชื้อโรค โดยเฉพาะขยะสกปรก ขยะเปียกที่แบคทีเรียทำหน้าที่ย่อยสลาย เชื้อโรคตามขยะจะแพร่ไปกับน้ำ แมลง หนู และสุนัขที่มาตอมหรือคุ้ยเขี่ยเกิดโรค อหิวาต์ ไทฟอยด์

๖. ปัญหาขยะมูลฝอยที่มีปริมาณมาก โดยรวมอันเป็นผลมาจากการดำเนินกิจกรรมในชีวิตประจำวันของประชาชนองค์การบริหารส่วนตำบลนาเกตุ ประกอบกับการพัฒนาท้องถิ่นที่นำมาซึ่งความเจริญทางเศรษฐกิจและสังคม ส่งผลให้มีผลิตภัณฑ์ใหม่เกิดขึ้นอย่างสม่ำเสมอให้เลือกบริโภคได้สะดวกและรวดเร็วหลากหลายรูปแบบเป็นเหตุให้มีสิ่งเหลือใช้และสิ่งปฏิกูลที่ไม่เป็นที่ต้องการมากขึ้น ส่งผลให้เกิดปัญหา “ขยะมูลฝอยล้นชุมชน”

และมติที่ประชุมประชาชนทุกคนเห็นด้วยที่ให้นำขยะมาแลกภาษี โดยประชาชนมีส่วนร่วมเสนอการกำหนดประเภทขยะ ราคาขายให้องค์การบริหารส่วนตำบลนาเกตุตรวจสอบตามราคาท้องตลาด สร้างความโปร่งใส เป็นธรรม ตรวจสอบได้ และประชาชนเสนอให้มีการแต่งตั้งคณะกรรมการติดตามตรวจสอบการดำเนินงานตามโครงการ ขยะแลกภาษี ให้องค์การบริหารส่วนตำบลนาเกตุเป็นผู้ประกาศกติกาชุมชนคนนาเกตุ เรื่อง ขยะแลกภาษี ให้ประชาชนทุกคนในพื้นที่ถือปฏิบัติ ประชาชนเสนอให้องค์การบริหารส่วนตำบลนาเกตุจัดอบรมให้ความรู้การคัดแยกขยะหลัก 3Rs ให้แก่นักเรียน ประชาชนในพื้นที่ทุกคนทราบ สามารถคัดแยกขยะนำมาแลกภาษีและขายสร้างรายได้ให้แก่ตนเองและครอบครัวได้ จัดให้มีการประชาสัมพันธ์โครงการขยะแลกภาษี ตามวันเวลาที่กำหนด ซึ่งจะเป็นทุกวันศุกร์ เวลา 08.30 น. - 12.00 น. ตามจุดนัดพบในชุมชนเป็นการเปิดโอกาสให้ประชาชนมีทางเลือกในการชำระภาษีด้วยขยะแทนการชำระด้วยเงินสด เป็นการช่วยลดภาระของประชาชนในการต้องรับผิดชอบต่อหน่วยงานภาครัฐ และเป็นหน้าที่ต้องชำระภาษีของประชาชน องค์การบริหารส่วนตำบลนาเกตุ มีหน้าที่ต้องรับผิดชอบต่อประชาชนในฐานะหน่วยงานภาครัฐ เปิดโอกาสให้มีช่องทางการชำระภาษีด้วยขยะแทนเงินสด สร้างความเป็นธรรมให้แก่ประชาชน และประกาศกติกาชุมชนคนนาเกตุ เรื่อง ขยะแลกภาษี ให้ทุกคนถือปฏิบัติเป็นการประกันราคาขายขยะให้ประชาชนทุกคนในพื้นที่ ขายขยะในราคายุติธรรม มีคณะกรรมการตรวจสอบติดตามการดำเนินงาน เพื่อความโปร่งใส ตรวจสอบได้ ผู้รับซื้อขยะทุกคนที่มา รับซื้อขยะในพื้นที่องค์การบริหารส่วนตำบลนาเกตุ จะต้องจัดซื้อขยะและรับขยะแลกภาษี ตามประกาศกติกาชุมชนคนนาเกตุ เรื่อง ขยะแลกภาษี และเจ้าหน้าที่จัดเก็บรายได้ขององค์การบริหารส่วนตำบลนาเกตุ ได้บันทึกข้อมูลทะเบียน

- 3 -

ภาษีผ่านระบบคอมพิวเตอร์ให้ประชาชนทุกคนสามารถตรวจสอบความถูกต้องได้ เพื่อเป็นการส่งเสริมความโปร่งใสให้แก่ประชาชนทุกคน ขยะแลกภาษี ทำให้ปริมาณขยะลดลง สามารถลดภาระความรับผิดชอบขององค์การบริหารส่วนตำบลนาเกตุ ในการบริหารจัดการกำจัดขยะในชุมชน ประหยัดงบประมาณของหน่วยงานลงได้ และทำให้ชุมชนน่าอยู่ สะอาดขึ้น

ประกาศกติกาชุมชนคนนาเกตุ เรื่อง ขยะแลกภาษี

องค์การบริหารส่วนตำบลนาเกตุ อำเภอโคกโพธิ์ จังหวัดปัตตานี

1. ประชาชนสามารถนำขยะที่คัดแยกแล้วแต่ละประเภทตามอัตราการแลกในประกาศนี้ มายื่น

เสียภาษีบำรุงท้องที่ ภาษีโรงเรือนและภาษีป้าย ได้

1. ประชาชนสามารถนำขยะที่คัดแยกแล้วแต่ละประเภทตามอัตราการแลกในประกาศนี้ มายื่น

เสียค่าธรรมเนียมการเก็บขยะ ได้

1. ประชาชนสามารถนำขยะที่คัดแยกแล้วแต่ละประเภทตามอัตราการแลกในประกาศนี้ มาขายเป็น

การสร้างรายได้ ได้

1. ประชาชนสามารถนำขยะที่คัดแยกแล้วแต่ละประเภทตามอัตราการแลกในประกาศนี้ มาแปรรูปเป็น ปุ๋ยน้ำหมักชีวภาพและปุ๋ยหมักอินทรีย์ ได้
2. องค์การบริหารส่วนตำบลนาเกตุ กำหนดให้นำขยะที่คัดแยกแล้วในชุมชนมายื่นแลกเปลี่ยนตามอัตราราคาที่กำหนดได้ ตามกำหนดเวลาที่องค์การบริหารส่วนตำบลนาเกตุ
3. กำหนดอัตราแลกเปลี่ยนราคาขยะที่คัดแยกแล้ว ตามประเภทดังนี้

1 เหล็ก กิโลกรัมละ 3 บาท

2 ขวดแก้ว กิโลกรัมละ 50 สตางค์

3 ขวดกลม กิโลกรัมละ 1 บาท

4 พลาสติกใส กิโลกรัมละ 4 บาท

5 พลาสติกรวม กิโลกรัมละ 3 บาท

6. ขวดพลาสติกสีขาว กิโลกรัมละ 9 บาท

7 กระดาษลัง กิโลกรัมละ 2 บาท

8 กระดาษหนังสือ กิโลกรัมละ 1 บาท

9 กระป๋องนม ปลากระป๋อง กิโลกรัมละ 50 สตางค์

- 4 -

10 กระป๋องโค้ก แฟนต้า กระป๋องเบียร์ กิโลกรัมละ 20 บาท

11 อลูมิเนียม กิโลกรัมละ 20 บาท

12 รองเท้าบู๊ท กิโลกรัมละ 2 บาท

ทำให้องค์การบริหารส่วนตำบลนาเกตุ มีช่องทางเลือกให้ประชาชนสามารถคัดแลกขยะมาแลกภาษีตามประกาศกติกาชุมชน เรื่อง ขยะแลกภาษี ได้ ทำให้เป็นช่องทางที่องค์การบริหารส่วนตำบลนาเกตุ จะสามารถเก็บภาษีได้เพิ่มขึ้น ส่งผลให้ปริมาณขยะสาธารณะในชุมชนลดลง จะทำให้ลดภาระการจ่ายภาษีด้วยเงินสดของประชาชนและเป็นอีกทางเลือกที่ทำให้ประชาชนทุกคนสามารถคัดแยกขยะ นำขยะมาแลกภาษีและสร้างรายได้ให้กับตนเอง โดยอาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมฉบับที่ 3 พ.ศ. 2542 มาตรา 67 ข้อ 8 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16(11)

2. วัตถุประสงค์

1 เพื่อทำให้องค์การบริหารส่วนตำบลนาเกตุ มีรายได้จากการจัดเก็บภาษีเพิ่มขึ้นจากการที่ประชาชนคัดแยกขยะมาแลกภาษี

2 เพื่อทำให้ปริมาณขยะสาธารณะในชุมชนและครอบครัวลดลง

3 เพื่อลดภาระการชำระภาษีของประชาชนและสร้างรายได้ให้ประชาชน

3. วิธีดำเนินงาน

1 องค์การบริหารส่วนตำบลนาเกตุ ทำป้ายประชาสัมพันธ์ ประกาศกติกาชุมชน ให้ทุกคนถือ

ปฏิบัติ และให้เจ้าพนักงานจัดเก็บรายได้ ผู้ทำหน้าที่รับชำระภาษีโรงเรือนและที่ดิน ภาษีบำรุงท้องที่ และภาษีป้าย ตามวันเวลาที่ประชาชนกำหนด ลงทะเบียนภาษีต่าง ๆ บันทึกในระบบคอมพิวเตอร์

2 ประชาชนทุกคนในพื้นที่ตำบลนาเกตุ คัดแยกขยะมาแลกภาษี และขายเป็นรายได้

3 ผู้รับซื้อขยะ เป็นผู้รับซื้อขยะในชุมชน จากประชาชนนำขยะมาแลกภาษีและขายเป็นรายได้

ตามราคาประเภท ในประกาศ กติกาชุมชน

4 เจ้าหน้าที่จากสำนักงานทรัพยากรธรรมชาติและสิ่งแวดล้อมจังหวัดปัตตานี เป็นวิทยากร

บรรยายให้ความรู้เรื่องการคัดแยกขยะตามหลัก 3Rs ที่ถูกต้อง

4. ระยะเวลาดำเนินการ

ตั้งแต่ 10 ตุลาคม 2561 ถึง 30 กันยายน 2562

- 5 -

5. งบประมาณ ค่าใช้จ่ายทั้งสิ้น 4,0๐๐.- บาท

ค่าจ้างทำป้ายประชาสัมพันธ์โครงการ ขนาด 1.2 x 2.4 เมตร จำนวน 8 ป้าย เป็นเงิน 4,000 บาท

6. สถานที่ดำเนินการ

หมู่ที่ 1 - 7 ตำบลนาเกตุ อำเภอโคกโพธิ์ จังหวัดปัตตานี

7. ผู้รับผิดชอบโครงการ

กองสวัสดิการสังคม องค์การบริหารส่วนตำบลนาเกตุ

8. ผลที่คาดว่าจะได้รับ

1 ทำให้องค์การบริหารส่วนตำบลนาเกตุ มีรายได้จากการจัดเก็บภาษีเพิ่มขึ้น โดยประชาชนคัดแยกขยะมาแลกภาษี เพิ่มขึ้น

2 ทำให้ปริมาณขยะสาธารณะในชุมชนและครอบครัวลดลง

3 ลดภาระการชำระภาษีของประชาชนและสร้างรายได้ให้ประชาชน

4. ทำให้สิ่งแวดล้อมในชุมชนหมู่บ้าน สะอาดขึ้น ลดปริมาณขยะที่ทิ้งในชุมชน

9. ผู้เขียนโครงการ

(ลงชื่อ) ผู้เขียนโครงการ

(นายเศกศักดิ์ ชายมัน)

ผู้อำนวยการกองสวัสดิการสังคม

10. ผู้เสนอโครงการ

(ลงชื่อ) ผู้เสนอโครงการ

(นายเศกศักดิ์ ชายมัน)

ผู้อำนวยการกองสวัสดิการสังคม

11. ผู้เห็นชอบโครงการ

(ลงชื่อ) ผู้เห็นชอบโครงการ

(นางประภัสสร ขวัญกะโผะ)

ปลัดองค์การบริหารส่วนตำบลนาเกตุ

- 6 -

12. ผู้อนุมัติโครงการ

( ) อนุมัติ


( ) ไม่อนุมัติ เพราะ..................................................................................................

(ลงชื่อ) ผู้อนุมัติโครงการ

(นายมาหะมะสอดี มะเด็ง)

นายกองค์การบริหารส่วนตำบลนาเกตุ





**การบริหารจัดการขยะในชุมชน** อบต.นาเกตุ อ.โคกโพธิ์ จ.ปัตตานี

**“นวัตกรรมขยะแลกภาษี Trash for Taxes”**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ประกาศกติกาชุมชนคนนาเกตุ เรื่อง ขยะแลกภาษี Trash for Taxes**

**องค์การบริหารส่วนตำบลนาเกตุ**

**ประชาชนสามารถนำขยะที่คัดแยกแล้วแต่ละประเภทตามอัตราการแลกในประกาศนี้ มายื่น**

**เสียภาษีบำรุงท้องที่ ภาษีโรงเรือนและภาษีป้าย ได้**

1. **ประชาชนสามารถนำขยะที่คัดแยกแล้วแต่ละประเภทตามอัตราการแลกในประกาศนี้ มายื่นเสียค่าธรรมเนียมการเก็บขยะ ได้**
2. **ประชาชนสามารถนำขยะที่คัดแยกแล้วแต่ละประเภทตามอัตราการแลกในประกาศนี้ มาขายเป็นการสร้างรายได้ ได้**
3. **ประชาชนสามารถนำขยะที่คัดแยกแล้วแต่ละประเภทตามอัตราการแลกในประกาศนี้ มาแปรรูปเป็นปุ๋ยน้ำหมักชีวภาพและปุ๋ยหมักอินทรีย์ ได้**
4. **องค์การบริหารส่วนตำบลนาเกตุ กำหนดให้นำขยะที่คัดแยกแล้วในชุมชนมายื่นแลกเปลี่ยนตามอัตราราคาที่กำหนดได้ ตามกำหนดเวลาที่องค์การบริหารส่วนตำบลนาเกตุ**
5. **กำหนดอัตราแลกเปลี่ยนราคาขยะที่คัดแยกแล้ว ตามประเภทดังนี้**

1 เหล็ก กิโลกรัมละ 3 บาท 2 ขวดแก้ว กิโลกรัมละ 50 สตางค์

3 ขวดกลม กิโลกรัมละ 1 บาท 4 พลาสติกใส กิโลกรัมละ 4 บาท

5 พลาสติกรวม กิโลกรัมละ 3 บาท 6 กระดาษลัง กิโลกรัมละ 2 บาท

7 กระดาษหนังสือ กิโลกรัมละ 1 บาท 8 กระป๋องนม ปลากระป๋อง กิโลกรัมละ 50 สตางค์

9 กระป๋องโค้ก แฟนต้า กระป๋องเบียร์ กิโลกรัมละ 20 บาท 10 อลูมิเนียม กิโลกรัมละ 20 บาท

11 รองเท้าบู๊ท สายยาง กิโลกรัมละ 2 บาท 12 ขวดพลาสติกสีขาว กิโลกรัมละ 9 บาท

**ประกาศ ณ วันที่ 29 เดือน พฤษภาคม พ.ศ. 2562**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ขั้นตอน/วิธีดำเนินงาน โครงการ “ นวัตกรรมขยะแลกภาษี Trash for Taxes “**

1. จัดเวทีประชาคมหมู่บ้านรับฟังข้อเสนอและปัญหาความเดือนร้อนของประชาชนในหมู่บ้าน

2. ประชาชนเสนอให้นำขยะมาแลกภาษีในเวทีประชาคม แทนการต้องหาเงินสดมาชำระค่าภาษีโรงเรือนและที่ดิน ภาษีบำรุงท้องที่ และภาษีป้าย

3. อบต.นาเกตุ ให้ประชาชนเป็นผู้เสนอวิธีการและขั้นตอนการนำขยะมาแลกภาษี

4. ประชาชนเสนอให้กำหนดกติกาชุมชน กำหนดประเภทขยะ และอัตราการขายขยะในราคาที่เป็นธรรมตามราคาท้องตลาดและมีมติในที่ประชุมประชาคมให้ประกาศกติกาชุมชนใช้กำหนดเป็นกฎ กติกา ประเภทของขยะแต่ละประเภทและราคาขายขยะในอัตราราคาแลกเปลี่ยนที่ยุติธรรม

5. ประชาชนให้ อบต.นาเกตุ ประกาศเป็นกติกาชุมชนคนนาเกตุ เรื่อง ขยะแลกภาษี ให้ทุกคนถือปฏิบัติเป็นข้อตกลงทั้ง 3 ฝ่าย คือ ประชาชนผู้ขายขยะ ผู้รับซื้อขยะ และ อบต.นาเกตุ พร้อมทั้งประกาศเป็น กติกาชุมชนคนนาเกตุ ถือปฏิบัติเหมือนกันหมดทั้งตำบลนาเกตุ บุคคลภายนอกจะมารับซื้อขยะในพื้นที่ต้องซื้อในอัตราที่กำหนดตามประกาศ กติกาชุมชนคนนาเกตุ เท่านั้น การชำระภาษีด้วยขยะ คือ ประชาชนจะนำขยะมาชั่งขายแยกตามแต่ละประเภทขยะ เช่น ขายขยะได้ 100 บาท ก็จะมาแจ้งกับ อบต.นาเกตุ ว่าขอชำระค่าภาษีบำรุงท้องที่ มีค่าภาษี 80 บาท อบต.จะออกใบเสร็จรับเงินให้ไป 80 บาท ประชาชนจะได้รับเงินสดกลับไป 20 บาท อบต.รับค่าภาษีจากผู้ซื้อขยะมา 80 บาท และอบต.นาเกตุ จะลงบันทึกค่าภาษีผ่านโปรแกรมคอมพิวเตอร์

6. ประชาชนกำหนดให้มีกิจกรรมการบริหารจัดการขยะต่อยอดเป็นขยะทำบุญ ขายขยะ ให้แก่ วัดและมัสยิดในพื้นที่ และนำขยะมาแลกค่าน้ำประปา

สถิติรายได้จากการเก็บภาษีโรงเรือนและที่ดิน ภาษีบำรุงท้องที่ ภาษีป้าย จากขยะแลกภาษี

อบต.นาเกตุ อ.โคกโพธิ์ จ.ปัตตานี ประจำปี 2559 ณ วันที่ 30 เมษายน 2559

ก่อนทำโครงการขยะแลกภาษี

|  |  |  |  |  |
| --- | --- | --- | --- | --- |
| ลำดับที่ | ประเภทขยะ | รายได้ที่ตั้งรับจากภาษี  (บาท) | รายได้ที่รับจริงจากภาษี  (บาท) | คิดเป็น% ของรายได้ที่ได้จัดเก็บจากขยะแลกภาษี |
| 1 | ภาษีโรงเรือนและที่ดิน | 33,000.00 | 7,306.50 | 22.141% |
| 2 | ภาษีบำรุงท้องที่ | 30,000.00 | 5,475.15 | 18.251% |
| 3 | ภาษีป้าย | 7,000.00 | 1,200.60 | 17.152% |
| รวมรายได้ทั้งสิ้น | | 70,000.00 | 13,982.25 | 19.975% |

สถิติรายได้จากการเก็บภาษีโรงเรือนและที่ดิน ภาษีบำรุงท้องที่ ภาษีป้าย จากขยะแลกภาษี

อบต.นาเกตุ อ.โคกโพธิ์ จ.ปัตตานี ประจำปี 2560

|  |  |  |  |  |
| --- | --- | --- | --- | --- |
| ลำดับที่ | ประเภทขยะ | รายได้ที่ตั้งรับจากภาษี  (บาท) | รายได้ที่รับจริงจากภาษี  (บาท) | คิดเป็น% ของรายได้ที่ได้จัดเก็บจากขยะแลกภาษี |
| 1 | ภาษีโรงเรือนและที่ดิน | 50,000.00 | 41,400.94 | 82.802% |
| 2 | ภาษีบำรุงท้องที่ | 50,000.00 | 17,802.42 | 35.605% |
| 3 | ภาษีป้าย | 10,000.00 | 5,800.60 | 58.006% |
| รวมรายได้ทั้งสิ้น | | 110,000.00 | 65,003.96 | 59.095% |

สถิติรายได้จากการเก็บภาษีโรงเรือนและที่ดิน ภาษีบำรุงท้องที่ ภาษีป้าย จากขยะแลกภาษี

อบต.นาเกตุ อ.โคกโพธิ์ จ.ปัตตานี ประจำปี 2561

|  |  |  |  |  |
| --- | --- | --- | --- | --- |
| ลำดับที่ | ประเภทขยะ | รายได้ที่ตั้งรับจากภาษี  (บาท) | รายได้ที่รับจริงจากภาษี  (บาท) | คิดเป็น% ของรายได้ที่ได้จัดเก็บจากขยะแลกภาษี |
| 1 | ภาษีโรงเรือนและที่ดิน | 50,000.00 | 43,902.12 | 87.804% |
| 2 | ภาษีบำรุงท้องที่ | 50,000.00 | 24,903.06 | 49.807% |
| 3 | ภาษีป้าย | 10,000.00 | 6,000.60 | 60.006% |
| รวมรายได้ทั้งสิ้น | | 110,000.00 | 74,805.78 | 68.006% |

สถิติรายได้จากการเก็บภาษีโรงเรือนและที่ดิน ภาษีบำรุงท้องที่ ภาษีป้าย จากขยะแลกภาษี

อบต.นาเกตุ อ.โคกโพธิ์ จ.ปัตตานี ประจำปี 2562

|  |  |  |  |  |
| --- | --- | --- | --- | --- |
| ลำดับที่ | ประเภทขยะ | รายได้ที่ตั้งรับจากภาษี  (บาท) | รายได้ที่รับจริงจากภาษี  (บาท) | คิดเป็น% ของรายได้ที่ได้จัดเก็บจากขยะแลกภาษี |
| 1 | ภาษีโรงเรือนและที่ดิน | 50,000.00 | 45,942.88 | 91.886% |
| 2 | ภาษีบำรุงท้องที่ | 50,000.00 | 35,014.00 | 70.028% |
| 3 | ภาษีป้าย | 9,000.00 | 6,400.60 | 71.118% |
| รวมรายได้ทั้งสิ้น | | 109,000.00 | 87,357.48 | 80.145% |

ผลการดำเนินงานการบริหารจัดการขยะในพื้นที่ อบต.นาเกตุ อ.โคกโพธิ์ จ.ปัตตานี

ประจำปี 2562

สถิติปริมาณขยะที่คัดแยกนำกลับไปใช้ประโยชน์ และคัดแยกนำไปกำจัดในระรอบ 1 ปี

|  |  |  |  |  |
| --- | --- | --- | --- | --- |
| ลำดับที่ | ประเภทขยะ | ปริมาณขยะ **ก่อน**ดำเนินการ (ตันต่อปี) | ปริมาณขยะ **หลัง**ดำเนินการ (ตันต่อปี) | ผลต่างของปริมาณขยะที่ **ลดลง** (ตันต่อปี) |
| 1 | ขยะอินทรีย์ | 80.852 | 39.761 | 41.091 |
| 2 | ขยะรีไซเคิล | 41.462 | 26.765 | 14.697 |
| 3 | ขยะทั่วไป | 82.144 | 39.526 | 42.618 |
| 4 | ขยะอันตราย | 0.022 | 0.009 | 0.013 |
| **รวมทั้งสิ้น** | | **204.48** | **106.061** | **98.419** |